ming030890/wiki-yue-high-quality huggingface dataset:
六月初六

六月初六係黃曆六月嘅第六日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
六月初七

六月初七係黃曆六月嘅第七日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
六月初十

六月初十係黃曆六月嘅第十日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
六月初四

六月初四係黃曆六月嘅第四日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
六月初三

六月初三係黃曆六月嘅第三日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
司馬鄴

晉愍帝司馬鄴，字彥旗，係西晉第四個皇帝。

生平
晉愍帝係晉武帝司馬炎個孫，未登基之前曾經被封為散騎常侍同埋撫軍將軍。晉懷帝會稽公喺洛陽俾前趙昭武帝捉咗之後，司馬鄴逃亡。313年晉懷帝遇害，晉愍帝喺長安（今日西安）登基。
當時西晉已經冇晒兵力，316年胡族人劉曜起兵攻打長安，並切斷長安嘅糧運，晉愍帝因此被迫投降。之後晉愍帝被封懷安侯，俾劉曜捉咗去平陽軟禁（俗語「虎落平陽被犬欺」就係咁嚟嘅），要幫人陪伴狩獵同埋洗杯碟做雜工。318年，懷安侯司馬鄴俾劉曜殺死。之後司馬睿喺江南登基做東晉第一位皇帝，就係晉元帝。

補充
正式史書《晉書》係寫晉懷帝個名做「司馬鄴」，但亦都有啲書寫成「司馬業」。
司馬顒

司馬顒（3世紀—306年），字文載，河內溫縣人。係西晉嘅河間王，安平王司馬孚嘅孫仔。佢係八王之亂嘅重要參與者之一，最後同東海王司馬越打仗失敗咗俾佢派人暗殺。
叻士

未註冊嘅用戶放呢個標籤響篇文嗰陣係唔能夠完成刪文提名嘅，應該要留低詳細嘅刪因響Talk:叻士。如果個提名未完成同埋響討論頁度無留言嘅話，噉呢個標籤就可以拎走。
提議合併呢篇文或者呢段嘢去『女同性戀者』。 （討論）
女同性戀者
叻士（英語Les嘅粵語音譯），英文：Lesbian、Dyke，意思係女性嘅同性戀者。
書面語叫做女同性戀者，國語又叫做女同志、蕾絲邊、蕾婆、拉拉、拉子等。
叻沙

叻沙（注意叻字讀肋，lak6 saa1）（馬來話：Laksa），又叫喇沙（粵拼：laa3 saa1），係馬來西亞同星加坡嘅湯麪，主要分做兩大類：咖喱喇沙同亞參喇沙。
叻女掌門人之L字頭

《叻女掌門人之L字頭》係套美國嘅電視劇。
司馬道子

司馬道子（364年—403年2月3號），建康人，係東晉嘅會稽王，亦係晉簡文帝第五仔，孝武帝嘅細佬。
中國好聲音

《The Voice of China 中國好聲音》（粵拼：zung1 gwok3 hou2 sing1 jam1；簡化字：中国好声音；英文：The Voice of China），係中國大陸嘅音樂真人選騷節目，荷蘭Talpa公司旗下電視節目《The Voice》嘅中國版本，2012年喺當年開始每年第三季度喺浙江衛視播出燦星製作監製。2016年起版權改由唐德影視監製，但由於同前監製方燦星製作之間嘅版權糾紛而暫停製作播出，第五季喺2017年9月錄製當年開始預計喺北京衛視首播，由唐德影視監製。

概要
來源係荷蘭節目《荷蘭之聲》，第1季至第4季由燦星製作監製，浙江衛視首播。第五季開始由唐德影視監製，北京衛視首播，由劉歡、那英、庾澄慶、楊坤、張惠妹、汪峰、齊秦、周杰倫做評委同導師。第一季係2012年7月4號喺華東師範大學體育館開機錄製，13號正式喺浙江衛視播出，攞到中國觀眾廣泛關注同同時段收視率第一。中國好聲音第二季喺2013年7月12號開播。第三季喺2014年7月18號首播。第四季喺2015年7月17號首播。
《The Voice》以「真聲音、真音樂」做口號，因佢獨特創新嘅節目模式好快風靡全球勢，揀最有實力同潛質嘅選手進行後續比拼，延續咗《The Voice》一貫風格，以正面、勵志嘅態度去揀最佳歌唱家，所到各國都贏到最炙手可熱嘅音樂巨星睇好同參與，並攞得好高嘅收視紀錄。
該節目嘅版權引入中國後，第一季由劉歡、那英、庾澄慶、楊坤做評審兼導師。第二季由汪峰、那英、庾澄慶、張惠妹做評審兼導師。第三季由汪峰、那英、齊秦、楊坤、羅大佑（因時間檔期退出第三季）做評審兼導師。第四季由汪峰、那英、周杰倫、庾澄慶做評審兼導師。第五季由汪峰、那英、周杰倫、庾澄慶做評審兼導師。依家已有4位冠軍歌手：梁博、李琦、張碧晨、張磊；2位冠軍導師：第一、三、四屆冠軍那英同第二屆冠軍張惠妹。除咗導師，目前中國好聲音至今已請過李玟、三寶、王治平、賈軼男、王力宏、阿弟仔、吳青峰、Ella、張信哲、鄭鈞、蕭敬騰、莫文蔚、齊豫、林俊傑、鄧紫棋、李健、張惠妹、汪峰等知名歌手嚟做導師考核賽制助陣。

導師同佢四強學員
註：綠色背景係贏嘅隊伍，粗體係冠軍。

夢想導師
（原版同英語國家版本叫做「Trusted Advisors」）喺首輪組內淘汰賽（Battle）協助主考導師一齊對組內學員進行指導。
說明
*：剩出現喺影片入面協助導師進行指導
#：剩出現節目錄製現場

未來
第一季至第四季分別喺2012年、2013年、2014年、2015年播放，保持一年一季度喺7月、8月、9月播出，2016年暫時停播，第五季預計將喺2017年9月正式錄製。

電影
電影《中國好聲音之為你轉身》，喺三亞攞景。影片宣布定檔2013年12月27號聖誕平安夜，由第一季學員吳莫愁、李代沫、張瑋、丁丁、張赫宣、金池、大山、趙露、王克，同埋第二季學員萱萱、李秋澤同simon參演，講述咗一班熱愛音樂的年輕人聚集在同一所大學，共同追尋音樂夢想，為愛轉身的青春故事。

版權糾紛
2016年1月20號，唐德影視發出公告，話佢同研發《The Voice》系列節目模式嘅荷蘭Talpa公司簽咗合作意向書，Talpa公司向唐德影視授予《好聲音》嘅相關權利並向後者提供相關服務。1月21號，《中國好聲音》製作方燦星製作向唐德影視發出律師信，要求停止侵權行為。1月27號，Talpa公司話，因雙方合約喺2016年1月8號完，並冇續約，因此Talpa公司要求禁止燦星繼續製作同播放《中國好聲音》第五季節目。之後燦星製作唔服，通過幾個新媒體渠道鬧Talpa嘅違約行為。另據燦星製作嘅講法，嗰間公司有《The Voice》節目模式嘅「獨家續約權」，至2018年失效。而燦星製作重發表聲明話，《中國好聲音》嘅中文品牌屬燦星製作同浙江衛視一齊擁有，Talpa公司無權授權任何一方製作名叫《中國好聲音》嘅節目，並表示喺遵守國際慣例嘅前提下，同Talpa公司重啟續約談判。如果違背國際慣例，堅持單方面撕毀合約，就燦星會力爭製作出「自主研發及原創模式」嘅《中國好聲音》。
而喺1月29號，《中國好聲音》官方微博公布咗第五季《中國好聲音》導師陣容。
然後根據後續報道，中國製作方改咗第五季嘅標誌同節目名（中文名係中國新歌聲，英文名係 Sing! China），並決定取消好聲音原版最大特點嘅轉椅嘅模式進行盲選，避免版權糾紛；呢個意味住燦星公司冇同荷蘭Talpa公司達成授權製作嘅《中國好聲音（The Voice of China）》嘅協議。
2017年2月，香港國際仲裁中心做咗最終裁定，荷蘭Talpa公司贏咗授權協議入面定義嘅包括中文節目名「中國好聲音」在內嘅所有知識產權專屬性權利。而擁有《中國好聲音》版權嘅唐德影視亦將喺2017年推出新一季節目，預計最遲將喺第三季度登陸北京衛視播出。
2017年5月18號，浙江廣播電視集團宣布起訴唐德影視，向浙江省高級人民法院提起唔正當競爭訴訟。唐德影視發佈公告話，公司已喺5月17號晚收到浙江省高級人民法院送嚟嘅《民事起訴狀》等訴訟材料，呢單案入咗訴訟程序。唐德影視同時話，浙江廣電起訴一事並唔會影響《中國好聲音》第五季嘅籌備工作。之後喺《中國好聲音》第五季籌備期間，唐德影視將節目中文名暫時改做《2017好聲音》。
中國太空站

中國太空站（粵拼：zung1 gwok3 taai3 hung1 zaam6），又嗌天宮空間站（粵拼：tin1 gung1 hung1 gaan1 zaam6）係中華人民共和國喺2021年開始起嘅一個太空站系統，係人類歷史以嚟自1986年嘅和平號太空站同埋1998年嘅國際太空站之後所起嘅第三座大型空間實驗平臺。呢個站嘅建設係基於佢前身天宮一號同埋天宮二號度嚟，佢基本係由天和核心艙、問天實驗艙同埋夢天實驗艙三個艙段組成。中國太空站係國家級太空實驗室同埋國際科技合作交流平臺，目標係建成同營運近地載人太空站，令中國可以獨立掌握近地空間長期載人飛行技術，顯著提升中國喺國際科學技術領域嘅影響力。
包致金

包致金，GBM（Syed Kemal Shah Bokhary，1947年—）係香港終審法院非常任法官，亦係香港主權移交之後第一批獲委任嘅終審法院常任法官。
包致金老婆係包鍾倩薇（Verina Saeeda Bokhary），佢哋有三個女。
包船

包船，又叫租船，即係包起（用錢租）成架船用，通常都係指航運業入面包架貨船載貨嘅需求。
包種

包種，茶一種，青茶一種，源自福建。
英文叫powchong。
包皮

包皮係響陰莖前面包着龜頭嗰塊皮——一定讀本音。
包艇

包艇係粵語俗語，即係解做「第尾」。包艇呢個詞最先用響賭錢遊戲，當家家都贏，唯獨得一家輸，輸嗰家謂之「包艇」，之後推廣到其他場合，譬如足球聯賽，排榜尾嗰隊就係「包艇」。
包裝函式

包裝函式（粵拼：baau1 zong1 haam4 sik1）係指一個子程式「包裝住」另外一個子程式。即係類似噉：
Def 重點程序 (n)
   重點程序要做嘅嘢...
 
 Def 包裝程序 (n)
   包裝程序要行嘅運算...
   Call 個重點程序
噉嘅話主程式行起上嚟，就會行咗個包裝程序先，然後先至再行個重點程序。

主要用途
「包裝程序要行嘅運算」可以係好多有用嘅功能，例如
事前處理啲 input 嘅數值
檢查吓啲 input 係咪合乎某啲條件（例如想確保入落去遞歸程序嘅數細過某啲指定數值）
呀噉。
包裝函式被指有好多好處——將事前處理等嘅嘢分離咗出嚟，交畀包裝程序處理，就可以達到模塊化嘅效果，令到啲源碼更易打理。

類似概念
物件導向編程（OOP）：尤其係睇吓 OOP 啲物件點樣將啲嘢交畀方法做。
事前數據處理
包裹

包裹，又叫郵包，係郵政上面處理到比較大嘅物件，明顯比信大份，多數會用到個四方嘅盒包裝好。包裹一般會按體積同重量畀更高郵費。
和合石火葬場

和合石火葬場（英文：Wo Hop Shek Crematorium）係香港一個由食物環境衛生署管理嘅火葬場，位於新界粉嶺橋頭路11-13號。
和合石墳場

和合石墳場（英文：Wo Hop Shek Cemetery）係香港一個喺新界和合石嘅公眾墳場，由香港政府管理，係香港最大嘅墳場。和合石墳場起喺山上面，山係北大刀岃東北一支，遍及和合石谷地，山腳到山頂。和合石墳場喺粉嶺西南，可以由粉嶺火車站經華明邨過去。

史
和合石村喺二十世紀初立村，寓意和諧好合。地名、墳場名，亦由此而來。
一九四一年，香港政府就有起和合石墳場嘅念頭。當時唐人葬喺九龍七號墳場，即係而家嘅順利邨。政府認為呢個地方，經濟價值好高，就提出搬墓到和合石，騰出土地，發展城市。一九五零年，和合石墳場正式啟用。和合石雖然地點偏遠，但勝在近九廣鐵路，同羅湖嘅沙嶺墳場，有同工之妙。一九五一年開咗和合石支線，方便運載棺木，亦喺清明、重陽，載客拜山。所以今日紅磡火車站側邊，殯儀館林立，絕非偶然。支線喺一九八三年，九廣鐵路全線電氣化後作廢。
和合石墳場，原本得棺地，一九五七年加金塔地。

分佈
和合石墳場分棺地同金塔地兩部份按發年期分。後尾墳場位極之缺乏，於是乎，香港政府喺和合石火化場附近，開闢靈灰安置所，安骨灰位之用。另外喺山腳，亦預有大片墓地，留來畀大災難，好似地震、瘟疫、水災等，可以即刻安葬死者。所以叫災難預留用地，係全香港唯一有預留墓地。現時墳埸嘅浩園同景仰園，原來亦係災難預留地。另外和合石墳場時時潮濕，場內留有小片墓地，留畀山泥傾瀉而墓地倒塌，遷葬補償之用。除此之後，亦有公墓、重整棺木地、西安墓園、同鄉墓地
和合石墳場棺地，用來擺棺木，一般只安葬五年，但後尾稍爲放寬，比其他墳場長，但棺木唔留得過八年，否則會強行火化。棺地除咗按年而分，有啲亦按籍貫同宗敎。而金塔地，係永久墓地，用來擺金塔，面積得三英尺乘四英尺，只有重用墓地，再無新地，極爲之逼。和合石墳場，山勢平坦，墓段廣闊，喺同一墓段，墓位好多，唔似其他段段得一兩行。所以墓段中央，出入都有困難。而部份偏遠墓段，行石級都有啲危。墓地蚊患，亦好嚴重。
西安墓園，葬咗客輪西安號大火嘅死者。一九四七年大火，死咗約莫二百人。

交通
和合石墳場有車路上，方便送殯上山。之不過，清明時節，拜山人多，年年都封路。後人拜山，要行上山。
和味濃情

《和味濃情》（Wasabi Mon Amour）係香港電視廣播有限公司時裝劇集，由陶大宇、蘇玉華、廖碧兒、秦沛、楊天經、滕麗名、惠英紅、駱應鈞主演，監製莊偉建。呢套劇喺2008年1月28號首播，一共20集。
和坪

和坪（韓文：화평군／和坪郡 Hwaphyŏng gun */?）係朝鮮民主主義人民共和國慈江道嘅一個郡。
和合街

和合街（英文：Woo Hop Street）係香港石塘嘴一條馬路，由皇后大道西開始，去到南里。

歷史
1922年，「有一新新戲園」喺皇后大道西同埋和合街交界開業。到1950年代，和合街曾經有金陵戲院，到1973年原址改建做住宅，叫做金陵閣。
金陵戲院有兩間，金陵戲院原址係和合街；而新金陵戲院喺博仕臺近聖類斯中學，兩間戲院都已經執咗。
和域

和域（英文：Warwick）係英國英格蘭和域郡郡治。
和勝和

和勝和（粵拼：wo4 sing3 wo4*2）簡稱「勝和」（sing3 wo4*2），係香港三大三合會組織之一。

碎料
人稱「上海仔」嘅郭永鴻係呢個黑幫嘅一個前任坐館。
東方傳媒機構同呢個幫會有仇，經常對佢口誅筆伐，甚至不惜順便謾駡埋與之勾結嗰啲香港政府嘅成員。

事件
七二一元朗襲擊：香港部分聲音認為呢次事件，同包括和勝和在內嘅三合會組織，仲有親中派立法會議員何君堯有密切關係。
2015年1月27號夜晚七點，和勝和同水房喺西貢勝記海鮮酒家某貴賓房食飯兼講數，當時梁振英同林鄭月娥一齊就坐喺隔籬房開餐，引來官黑兩者同場出現事有蹺蹊，並非巧合嘅猜測。
和匯慧

和匯慧（粵拼：wo4 wui6 wai6；英文：Sean He；1983年8月17號—），係中國音樂製作人、男歌手、一加一組合嘅成員。
和合石

和合石其一個屋邨，右邊係華明邨嘅巴士站。左邊馬路，叫雷鳴路，通去東南方，處遠可到和合石村。
和合石（粵拼：wo4 hap6 sek6；英文：Wo Hop Shek）係香港一地，亦係一村，叫和合石村。和合石介於南華莆同粉嶺之間，北大刀岃山腳谷地，所以又嗌粉嶺南。和合石南，靠近涌水，村落羣集，有和合石村、和興村、和合石新村、畫眉山村等。而和合石，亦以和合石墳場而聞名香港。而村落以北嘅平地，係粉嶺平原嘅一部份，粉嶺新市鎮伸到呢度，有多個公共屋邨、私人屋邨、同居者有其屋。
和合石行政上歸北區。

歷史
和合石墳場一景
和合石村最早立村，因而成爲地名。喺二十世紀初，彭氏客家人立和合石村，村名寓意，和諧好合。村中古屋，瓦頂磚屋，多數係兩進式，屋頂呈金字。加咗新屋，而成四排。其中兩排平衡，係鄭、羅二圍搬來。新村亦叫新圍，係和合石舊圍向東擴展。而和興村係二十世紀後葉先有，喺新圍西北對出。
畫眉山村，係沙頭角印洲塘烏洲塘村沈氏搬過來嘅。以側邊畫眉山而名。
二十世紀頭，大埔公路同九廣鐵路相繼通車，亦途經和合石。當時最近嘅火車站，係粉嶺火車站。
一九四九年，香港難民者眾，唔少外來人到和合石定居。一九五零年，和合石墳場啟用，一九五一年九廣鐵路和合石支線啟用，帶旺呢度石業同建築，亦有人賣香燭、鮮花及果品等祭品維生。而近粉嶺田心一面，亦有蝴蝶新村。香港政府亦起咗馬路，由大埔公路入村同墳場，卽家下和興路、和家樓路同銘賢路。一九八三年廢和合石支線，但和合石墳場就不斷擴大。
粉嶺新市鎮興起，和合石一帶起咗唔少屋邨。平地中間有華明邨、華心邨、花都廣場、側邊有景盛苑、欣盛苑、昌盛苑、雍盛苑、牽情間、碧湖花園。而田心村亦拆咗做百福田心遊樂場。而和合石支線嘅路軌，亦因此而拆走，建成碧湖花園、華心邨同和興體育館。
粉嶺公路代替大埔公路，大埔公路大窩一段，亦改名大窩支西路，粉嶺一段做馬會路。和合石附近，亦路口去粉嶺公路、馬會路、大窩支西路。原本粉嶺到和合石，九廣鐵路以西，係無馬路。亦因爲新市鎮，開咗條百和路，駁通百福同和合石，伸到去上水。

地理
和合石係北大刀岃東北谷地，地勢平坦，係粉嶺平原南支。呢支平原，南邊以畫眉山、新圍、和合石爲南，塘坑、黃崗山、田心爲北，田心到畫眉山嘅蝴蝶山腳爲西。平地呈三角形。舊時平地只係種田，而村就起靠山邊，以防水浸淹屋。
和合石嘅涌水，會北流入梧桐河。
包輸

包輸係一個麻雀術語，即係話喺打麻雀有人食餬嗰陣，拎住餬牌嗰個人就可以根據餬牌嘅番數去贏相應嘅分數或者籌碼，而負責輸呢啲分數或者籌碼，就叫做包輸。
包輸有好多種唔同形式，最常見嘅係出銃，出銃嗰個人，即係掉出令人食餬張牌嗰個人要包輸。另外，如果係自摸食餬，噉通常都係三家均分，不過某啲情況畀人覺得唔應該齊齊輸，所以亦設咗一啲例外，好似「九章落地」、「全字包」、「五子包生」……等等。

九章落地
如果有人一路掉牌畀某一家係噉上或者碰（係唔係指同一個人？未明），一路開牌到第三搭，即係已經開到第九章（第九隻牌），噉如果最後自摸食餬，就要由一直畀呢家上或者碰嗰個人包輸，而唔係同平時自摸咁由三家均分。不過「九章落地」呢種自摸由一個人包輸嘅情況計，就只限清一色先算，混一色或者其他各番種都唔算。但如果係出銃，仍然係由出銃嗰個人包輸。

全字包
同清一色九章落地一樣，如果有人畀中、發、白，東、南、西、北，直到開出第九章牌時，咁最後就算自摸食餬，都係由畀牌人食餬嗰人包輸。不過小三元或者小四喜都唔使一個人包輸，只係大三元或者大四喜先算。但如果係出銃，仍然係由出銃嗰個人包輸。

十二章包自摸
如果有人一路掉牌畀一家係咁上或者碰，一路開牌到第三搭，即係已經開到第九章牌時，仍然重上畀同一家開到第四搭即第十二章（所以又叫做十二章包輸），咁如果最後自摸食餬，就要由一直畀呢家上或者碰嗰個人包輸，而唔係同平時自摸咁由三家均分。「十二章包自摸」同「九章落地」唔同，十二章包自摸唔一定要清一色先算，混一色或者其他各餬種都計，但係就一定要包到尾，包足十二章先算，而九章落地同全字包就只需要包九章都可以計。但如果係出銃，仍然係由出銃嗰個人包輸。

五子包生
喺傳統麻雀牌例入面，通常都會留返最尾七戙，即十四隻牌，摸埋尾七戙有無人食餬都好，都算完咗一局。所以最後一隻牌通常係「有上無落」，即係話摸完最後一隻牌，要掉出去，有無人食都好，咁先算打完一局。
但係如果你打到最後，打出一隻生章出嚟，生章即係一隻從來無人打出嘅牌，因為打出咗嘅牌放係枱面，如果唔係盲嘅話都應該睇到，而未打出嘅牌有可能因為有人拎住兩隻等碰或者上之類所以見唔到。
而喺最後一隻牌有人打生章而令到有人有機會食餬，咁打生章嗰個人就要包輸。
例如講，如果只係普通出銃，咁出銃嗰個自然係要包輸，但如果打出嘅生章會令人上槓，係上槓後再摸隻牌而食餬，又或者畀人搶槓食餬而令其他人輸牌，咁都係要由返打出生章嗰個人包輸。

侷打唔包輸
如果有人一路打牌畀某一家上或者碰，一直到第九章牌時，本來就唔應該再打同一種牌，例如話你一路打萬子，而下家一路上或者碰，直到第九章牌時，你再打萬子而令下家再上到第十二章，最後令人自摸食餬嘅話，本來係要一直打畀人上嗰個一個人包輸，但有一個例外，就係你開出手上副牌，畀人睇到你根本無辦法唔掉出去畀人上，咁叫做侷打，即係唔打唔得，咁就唔使一個人包輸。
例如講，你一直包緊萬子畀某一家，最後十二章落地重畀人自摸食餬，咁你開出副牌畀人睇，入面成手都係萬子，多到瀉一定要侷打，就唔使一個人包輸。所以好多人當發現自已有可能十二章包輸或者九章落地時，而又覺得自己副牌可以食餬嘅機會唔大，就會即刻狂儲包輸嗰種牌，咁最後即使食唔到餬，但至少都唔使一個人包輸，呢啲都係常見破解自摸包輸嘅方法。
但此種侷打唔包已經慢慢冇人同意，九章落地誰邊個出銃就邊個包輸，邊個畀人十二章落地就自摸都要包。

包先唔包後
如果有人一路打牌畀某一家上或者碰，一直到第九章牌時，唔應該再打同一種牌，所以要打另一種牌以免呢家十ニ章或出銃包輸，但如有別一家再九章牌時，任何一家出銃畀下家或其後九章牌邊一家都唔使包輸。
包頭

ᠬᠣᠲᠠ/，鮑培轉寫：Buɣutu qota，斯拉夫蒙文：Бугат хот）喺中國內蒙古，家下係地級市，叫包頭市。
包裹炸彈

包裹炸彈，又叫郵包炸彈，係將炸彈放落個包裹度再寄畀人，當收件人拆包裹觸動機關就會爆炸。
包青天再起風雲

《包青天再起風雲》（英文：Justice Bao: The First Year），係香港電視廣播有限公司製作嘅古裝電視劇，由譚俊彥、胡定欣、曹永廉、張振朗同姚子羚領銜主演，並由傅嘉莉、李成昌、張國強、張穎康、李嘉、譚坤倫、李日昇同黃耀英聯合主演，監製莊偉建。故仔講北宋時期後生包拯查破幾單奇案。
包言正

包言正，香港親中派人士，包達三基金會主席，民建浙江省委會第一任主委、浙江省政府原副省長包達三的嫡孫。

政治參與同經歷
佢係香港親中派嘅支持者，不時帶團同內地官員交流，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
包貝爾

包貝爾（拼音：Bao Bei-Er，1984年5月3號—），中國男演員，代表作有電視劇《宮鎖珠簾》同埋節目《奔跑吧兄弟》。

生平
包貝爾原本叫艾智超，1984年響黑龍江哈爾濱一個藝術世家出世，老豆係哈爾濱兒童藝術劇院經紀人，而阿媽就係皮影戲大師。
直到1994年，老豆同阿媽離婚，艾智超決定同阿媽生活，因而改跟阿媽姓，改名叫「包貝爾」。跟阿媽走之後，佢曾經到過日本生活。後嚟，佢升上北京電影學院表演系大專。
2003年，包貝爾正式出道，第一套作品係電視劇《別動我的抽屜》。
2010年，佢以《決戰剎馬鎮》入面嘅角色「綠毛褲」嶄露頭角，畀人提名去第16屆北京大學生電影節「最受歡迎男演員」。兩年後，以《宮鎖珠簾》入面嘅「蘇培盛」同埋《奔跑吧兄弟》第二季，開始走紅。
佢曾經攞過「第二屆網影盛典年度十佳網絡劇導演」同埋「第四屆樂視影視盛典電影飛躍男演員獎」。
八十後

八十後又叫八零後，或者寫做80後，廣義上係指1980年之後出世嘅人，又或者就咁指1980年代出世嘅人。呢個詞嚟自中國大陸，本來係指一孩政策下縱壞咗嘅獨生一代，帶少少貶義。
喺香港，1980年代出世嘅人舊時通常叫八十世代，或者夾埋1970年代尾出世嘅叫做第四代香港人；但係到咗2010年，一班鍾意參加示威遊行嘅廿幾歲後生仔女俾中文傳媒封做「八十後」政壇新力軍，令「八十後」呢個詞喺香港興起，但係香港所講嘅「八十後」嘅特質同大陸嘅有唔少分別。
八剌黑

八剌黑（粵拼：baat3 laat6 hak1，波斯文：بلخ‎），係阿富汗八剌黑省嘅一個鎮仔。
八十年戰爭

八十年戰爭（荷蘭文：Tachtigjarige Oorlog）係一場哈布斯堡尼德蘭（或西屬尼德蘭）同西班牙帝國喺1568年至1648年期間爆發嘅戰爭，其中喺1609年—1621年之間有十二年係處於和平時期（叫「十二年休戰」）。八十年戰爭過後尼德蘭七省聯邦共和國獨立，成為「荷蘭共和國」，因為噉呢場戰爭又嗌荷蘭獨立戰爭。
八千公

八千公（粵拼：baat3 cin1 gung1，日文：忠犬ハチ公，1923年11月10號—1935年3月8號），係日本史上一隻傳奇忠犬。佢嘅品種係隻秋田犬。1924年，東京帝國大學農學部教授上野英三郎開始養呢隻狗，改名做「八千公」。每日朝早八千公都會喺屋企門口睇住上野教授返工，而且喺挨晚嗰陣到澀谷站去接主人收工。1925年5月，上野因為腦溢血過咗身，但係八千公依然每日到澀谷站去等主人返嚟，直到最後自己都過埋身，一共等咗十年。後嚟呢件事畀人用嚟拍咗套電影《秋田犬八千》。
八十祐治

八十祐治（1969年10月31號—）係日本足球員，司職中場，效力過大阪飛腳，神戶勝利船，新潟天鵝，及横河電機。
八十日環遊世界

八十日環遊世界（法文：Le tour du monde en quatre-vingts jours）係本冒險小說同世界名著，一八七三年寫起。故事起自英國古怪紳士，革新會內同人立賭約，八十日內環遊世界一周。佢帶同僕人倫敦起行，中途遇到蘇格蘭場警探，懷疑佢涉及倫敦銀行劫案，一直追住佢哋，想拘捕主僕二人，中間設法阻撓。到印度又救咗位印度貴婦，一直同遊到返英國。到過香港受迷暈。臨尾到英國拘留一日，雖則證明無罪，都以為趕唔切。原來過國際換日線，又得返一日，到尾趕得切去革新會，贏得賭約，兼且同貴婦成婚。
寫書之前，已經有環遊世界。故事取材自唔同人嘅遊記，經歷，旅遊廣告等。
八十發聲

八十發聲係一個青年論政嘅社團，佢哋曾經就政府施政畀意見，成立初期約有八十人，大部分都係副學士、大學本科生，重有啲係碩士生，呢個組織無既定政治立場，屬於獨立人士；主張理性、開放、包容討論香港政治、香港經濟同香港社會問題。

政治睇法
認為「獅子山下精神」好老餅。

搞過
座談會，同反高鐵運動發言人何芝君同普選聯葉健民討論香港社會運動將來發展。
八千代

八千代係日本千葉縣一市，人口約莫19萬。
呂田鎮

呂田鎮（粵拼：leoi5 tin4 zan3）係中國廣東省廣州市從化區轄下嘅一個鎮，佢重係廣州最北邊嘅鎮，其中廣州最早日出嘅地方——桂峯山就喺呢個鎮入面。另外，105國道嘅北邊廣州出入口最先就喺呢個鎮往返嘅。
呂燕衛

呂燕衛（1974年4月4號—），係中國音樂製作人同填詞人。
呂珊

呂珊（英文：Rosanne Lui Shan，1964年3月29號—），係香港女藝人，而家係TVB藝員。佢喺香港出世，早喺1968年大概四至六歲已經入娛樂界拍戲做童星，之後曾經做過酒廊歌手，1980年開始出唱碟。佢2000年加入無綫電視，主要拍電視劇。
呂秉權

呂秉權（英文：Bruce Lui，1974年11月7號—）係香港有線電視中國組助理採訪主任、首席記者。
呂碧克

漢莎同盟嘅象徵——呂碧克荷斯泰因門。上邊嘅標語嘅漢莎同盟嘅格言：「對內一致，對外和平」。
呂碧克（德文：Lübeck，讀音： [ˈlyːbɛk] ( 聽)；低地德文：Lübęk
或Lübeek，讀音：[ˈlyːbɛːk]）；丹麥文：Lybæk）全稱漢莎城市呂碧克（德文：Hansestadt Lübeck），係德國北部舒勒斯維－荷斯泰因州嘅第二大城市，面積214.14平方公里。歷史上，呂碧克曾經係神聖羅馬帝國嘅一個自由城市，後來重一度成為漢莎同盟實際上嘅首都。雖然喺1937年納粹德國當局通過《大漢堡及周邊區劃調整法》褫奪徂呂碧克嘅「自由漢莎城市」頭銜（可能係因為希特勒想報呂碧克喺1932年唔俾佢喺呂碧克拉票嘅決定），但係今日市政府嘅網站依然用緊「漢莎城市呂碧克」伊個頭銜。
呂碧克舊城區喺1987年被聯合國教科文組織指定為世界遺產。
呂秀蓮

呂秀蓮（英文：Lu Hsiu-lien 或 Annette Lu，1944年6月6號—），中華民國政治人物，喺臺灣桃園市桃園區出世，客家人，美國哈佛大學法學碩士，做過中華民國第10、11任中華民國副總統、民主進步黨代理主席、桃園縣縣長、總統府國策顧問（李登輝總統任命）、立法委員等職位。呂秀蓮係中華民國史上第一位女性副總統，更係解嚴後唯一連任嘅副總統。

家庭背景
呂秀蓮家族嘅開臺祖先呂廷玉係福建客家籍人士，喺1740年（清乾隆五年）攜妻子餘慈成從福建省漳州府南靖縣書洋村客家土樓東渡臺灣，喺今日嘅桃園縣埔子墾荒，目前子孫已有六、七千人，係桃園當地望族，去到呂秀蓮已經係第7代。
1944年6月6號，呂秀蓮喺桃園郡桃園街（今桃園市桃園區）出世，正逢當日係二次大戰盟軍發起諾曼第戰役嘅日子。呂秀蓮嘅爸爸同兩位叔父喺桃園景福宮後方經營南北貨商行「呂勝發」，喺當時嘅桃園市有啲名氣，亦因為咁童年時期家庭經濟狀況小康。知名律師呂傳勝係佢嘅哥哥。

政治立場
早年佢係臺灣民主運動同埋婦女運動關鍵倡議者之一，亦係臺灣獨立運動重要領導人之一。佢提倡九六共識同埋和平中立，曾經相當程度影響台灣嘅「國際地位」論述。佢亦被列為民進黨四大天王「呂游蘇謝」之首。
不過，佢近年政治立場有所變化，曾經一度話要離開民進黨代表喜樂島聯盟同彭百顯拍檔參選2020年中華民國總統選舉，另外佢就兩岸關係同國際事件嘅言論，亦被一啲綠營人士批評。
呂祖誕

呂祖誕，減筆寫做呂祖𧩙、呂祖旦，係呂祖嘅寶誕。寶誕響四月十四。
分音詞

分音詞（粵拼：fan1 jam1 ci4）係某啲漢語入便有嘅一種現象，利用反切方式構詞而形成嘅一類詞語，通常一個音節分裂做兩個，喺聲母後插入一個弱化韻母。
分韻撮要

《分韻撮要》（粵拼：fan1 wan5 cyut3 jiu3），簡稱《分韻》，係清朝嘅廣州音韻書，估計喺清初時期成書。作者不詳，喺目前已知嘅版本中，經由武溪溫儀鳳（岐山）、溫繼聖（端石）二人編訂。
佢嘅聲韻系統，同現時最流行嘅廣東話有啲唔同。學界相信佢反映舊時嘅讀音。
書中唔收廣東話口語字，有音無字亦冇收。

版本
《分韻撮要》自清朝乾嘉以來，翻刻甚劇。現存最早嘅版本是由廣州雙門底壁魚堂梓行嘅單行本，由武溪溫岐山校輯，目前收藏喺德國拜仁州立圖書館。呢個版本冇寫明刊刻年份，亦冇前言後記，但係封面上寫明「梓行」，說明唔係根據他人版本而重鐫翻刻，至少可以證明佢係經由溫岐山編訂嘅第一版本。
另一單行本係收藏喺荷蘭萊頓大學圖書館嘅《元亨字彙分韻撮要》，冇寫明年份，冇前言後記，連邊個刊刻都冇記低。書坊依照正文，將編者補足做「武溪溫岐山溫端石」二人，可見呢個版本乃係根據上述壁魚堂版本翻刻。藏館根據原藏書人魯瓦耶（Jean Theodore Royer）身處嘅年代，估計刊刻年代大約喺十八世紀。岑堯昊考證魯瓦耶最遲喺1773年識得中文，佢呢本《分韻》可能係早年購得，或者由佢嘅中國朋友若瑟、亞彩送嘅，相信呢個元亨本刊刻於十八世紀中後葉。
後來傳世嘅《分韻》多數係合刻本，即係喺一頁分欄刊印超過一本書。合刻本依單行本翻刻，錯訛多過單行本。當中最著名嘅有1782年的《江湖尺牘分韻撮要合集》。1856年，美國人衛三畏根據呢個版本嘅《江湖尺牘分韻撮要合集》刻本出版咗《英華分韵撮要》。馬禮遜自編書目嘅手稿，亦都有《江湖分韻酬世全書》、《江湖尺牘分韻撮要合集》兩部合刻本。如果計算唔同書坊翻刻嘅《江湖尺牘分韻撮要合集》或《尺牘輯要分韻撮要合集》，年代由1788年（乾隆五十三年）至1904年（光緒三十年），跨越百載。香港陳湘記書局出版嘅《新輯寫信必讀分韻撮要合璧》，則係翻刻時間最遲嘅版本，錯訛亦多過前述版本。

硏究
近代對《分韻撮要》嘅論述，最早係黃錫凌喺《粵音韻彙》收錄嘅〈廣州標準音之研究〉一文，但係佢對《分韻》評價不高，認爲《分韻》同當時粵語讀音嘅差異，只係由於《分韻》依據編者地方口音（黃錫凌認爲係南海順德嘅方音）而唔係標準粵語讀音。
最先為《分韻撮要》擬定具體國際音標音值嘅是彭小川（1990）。彭小川認為《粵音韻彙》嘅差異反映咗粵語隨住時間嘅變化，而唔係地方口音差異。劉鎮發、張群顯（2003）根據來華傳教士的語音描述提出《分韻》修另一套擬音方案。羅言發（2020）根據上述兩文，又提出第三套擬音方案，並用以佐證澳門話喺清末民初嘅音變。

韻部
《分韻撮要》分韻部三十三個，第一到卅一韻，用陰調字做名，第卅二、卅三韻，用陽調字做名。
每部韻部內小韻按陰平、陽平、陰上、陽上、陰去、陽去、陰入、陽入排列，即係陰調行先，陽調在後。
字有字義，絕大多數無反切。
*《分韻》原本無嘅，《英華》記有，語音衍變之故。

聲母
《分韻》冇直接標聲母，但每隻韻部逢親聲母、聲調有差就列新小韻；按照唔同韻部小韻嘅排佈同埋根據現代粵語嘅推導，可以列出以下聲母同擬音（羅馬字出自粵拼同《英華》，粗體嘅係粵拼。兩者有啲唔同。代表漢字參照「韻典網」，唔係《分韻》本身有嘅）：
切劇蒂方法

切劇蒂方法（Cecchetti method）係由意大利芭蕾舞蹈員切劇蒂（Enrico Cecchetti）所創嘅一種芭蕾舞教法。呢種教學法出咗名會運用人體解剖學嘅知識嚟教啲學生學芭蕾舞－切劇蒂方法有諗到人體解剖學嘅原理，會要求學生每個禮拜定時定候噉做某啲特定嘅運動嚟鍛鍊某幾舊（對跳芭蕾舞嚟講零舍緊要嘅）肌肉，精確到好似運動科學噉嘅樣。
分音符號

分音符或者分音符號（英式英文：diaeresis，美式英文：dieresis）係變音符號一種，形狀打橫兩點，加喺受影響嘅字母上面，表示母音字母同佢隔籬嘅第個母音字母屬於唔同音節，要分開嚟讀。分音符號傳統上係擺喺第二個母音字母上面，但係法文嘅新正字法係將分音符號擺喺第一個母音字母上面。
分音符號同曲音符號完全一樣樣，只係所指唔同，理論上係語言學嘅分別，但係有啲人唔會分，一律叫分音符號，包括有啲語言學家都唔分。
英文同羅曼語族嘅兩點通常係分音符號。
分飛燕

《分飛燕》係一首經典粵語流行曲，屬於粵曲小調。蘇翁用廣東傳統古曲《楊翠喜》，填詞得來。初時唔係呢個名，叫做《囑咐話兒莫厭煩》。第一個唱嘅歌手，係甄秀儀同埋陳浩德，收錄响甄秀儀1973年香港發行嘅專輯《一切太美妙》（麗歌唱片/百代唱片，S-LRHX-001）入面。《分飛燕》响香港、廣東、東南亞等講粵語嘅地方都有好多人傳唱；日後有好多歌星翻唱過。
根據原唱歌手陳浩德回憶，嗰時香港嘅流行曲，大部份係唱英文，或者唱國語。粵語流行曲俾人話老土，地位低一截；但似乎都有市場。甄秀儀當時就已經出過幾張唱片，不過全部都係國語歌。佢想試出張粵語流行曲唱片，入面就有呢首歌。原本係甄秀儀獨唱，後來因為負責編曲同配樂嘅黎小田，同甄秀儀用電話溝通時搞錯個Key，錄音時先發覺唱唔到；臨時決定改做男女對唱，搵陳浩德唱男聲。
《分飛燕》嘅風格，仍然有好重粵曲成份。曲本身就係傳統粵曲小調。詞嘅題才，亦係粵調常見嗰種歌女嘆分離。歌詞係文言為主，但冇用「哥、妹、君、卿」呢類咁隱晦暗嘅代語詞。用詞反而相當白話。冇套用典故，但亦冇用廣東話口語。用時代曲常用嘅西樂伴奏編曲；兩個歌手，亦唔係唱開大戲，係時代曲底。發行之後，好受歡迎。所以有人話，《分飛燕》係第一次香港人唱嘅廣東歌，嚮香港受各階層皆歡迎，擺脫當時粵語曲地位低過國語曲嘅諗法。呢首歌，係70年代粵語流行曲响香港開始大放異彩嘅先聲。
70年代，有好多歌星翻唱《分飛燕》，仲係收入作品專輯嗰種；證明呢首歌幾多人鍾意。填詞人黎彼得1977年惡搞「分飛燕」，二次創作，將佢改成為《新區自嘆》。用抵死啜核地道嘅廣東口語，寫當時香港新區治安惡劣，由張武孝（大Al) 主唱。
切分音

切分音（英文：syncopation）係樂理上嘅用語，指一首樂曲裏面有啲音特登唔跟拍子。呢種做法會搞亂單一節奏嘅音樂嘅強弱週期，令聽嘅人有預期唔到嘅感覺。
響一個小節上，一個切分音好似搶嘅前面個音嘅部份音長，重會令到重拍移位。例如探戈舞曲。
分類證明

分類證明（粵拼：Fan1 leoi6 zing3 ming4；英文：Proof by exhaustion，或者 Proof by cases）係咁多種證明方法之一。當一個命題出現多個可能嘅時候，就可以將佢分做個案（Case），再睇下每個個案出嚟嘅結果。利用分類證明嘅定理包括咗四色問題（Four Colour Problem）。
好多好有用嘅定理都需要用到分類證明嚟證明，例如三角形不等式、絕對值等。

例子
要求：證明「任何整數 ， 係一個單數。」
如果  係雙數
如果  係雙數，咁就有一個整數  符合 。
因此， 係一個單數。
如果  係單數
如果  係單數，咁就有一個整數  符合 。
因此， 係一個單數。
因為整數一係單數一係雙數，而喺以上兩個個案入面  都係一個單數，所以「任何整數 ， 係一個單數。」呢句命題成立。

更多例子
以下嘅定理可以用分類證明簡單咁證出嚟。
任何一個平方都係，對應某啲 ，「」或者「」是但一個樣。
任何一個三次方都係，對應某啲 ，「」、「」或者「」是但一個樣。
設 、 做一個集。「」




證明最高值函數（Maximum Function），，係 。
證明最低值函數（Minimum Function），，係 。
分類

分類係指攞一拃物件，按照佢哋嘅特性同每件物件決定佢屬邊個「類」。
分餾

分餾係種蒸餾方式，透過重覆蒸餾過程，將幾隻唔同沸點嘅液體混合物逐一分返出嚟。
唔識飛嘅雀

唔識飛嘅雀（粵拼：m4 sik1 fei1 ge3 zoek3）係指已經冇咗「飛呢種能力嘅雀，取而代之嘅係跑同埋游水嘅能力。雖然係噉，但普遍認為佢哋都係由識得飛嘅共同祖先進化而嚟。而家重有約莫40種唔識飛嘅雀，包括企鵝、鴕鳥同奇異雀等比較多人識嘅物種，同埋有啲屬於第啲目嘅物種。

一覽
加咗「†」表示已經絕咗種。
唔轉發就唔係中國人

唔轉發就唔係中國人（原文：「不轉不是中國人」或「是中國人就轉」），係指中國社交網絡入面出現嘅一類網絡文章嘅統稱。呢啲文章通常以激發民族主義情緒為手段，傳播能力強，聲勢大，傳播嘅往往係一啲未經核實嘅煽動性內容甚至係謠言，以誘導網民進行轉發。亦有評論認為呢啲文章好可能係一種網絡營銷手段。
2015年3月，微信官方宣布禁止「誘導分享行為」，其中包括咗含有「不轉不是中國人」、「轉發後一生平安」、「轉瘋了」、「必轉」等脅迫、煽動用戶分享嘅文章，用戶睇到可以舉報。
唧唧裝

唧唧裝係種包裝設計，最早用喺牙膏度，包裝頂頭有個扭蓋，扭開之後再用少少力壓，就會唧到入面嘅嘢出嚟。
唔道德管家嘅比喻

唔道德管家嘅比喻係耶穌講嘅一個比喻，記載喺《新約聖經》《路加福音》第16章第1至13節。

聖經譯文
「
耶穌又對門徒話：「某財主有一個管家，有人向主人告管家浪費佢嘅財物。主人叫佢來，對佢話：『我聽到喇，你做嘅係咩事？將你所經管嘅交代清楚，你唔能夠再做我嘅管家喇。』管家心裏面諗：『主人要辭退我，唔畀我再做管家，我以後去做乜嘢呢？鋤地，我冇力；乞食，怕難為情。我知點做喇，等啲人喺我唔做管家之後，接我去佢哋屋企度住。』於是佢將欠佢主人債嘅，一個一個噉叫咗來，問頭一個話：『你欠我主人幾多？』佢話：『一百簍油。』管家對佢話：『拎你嘅賬簿，快啲坐低，寫五十。』佢問另一個話：『你欠幾多？』佢話：『一百石麥子。』管家對佢話：『拎你嘅賬簿，寫八十。』主人就讚呢個唔道德嘅管家咁聰明，因為今世嘅人應付自己嘅世代比光明嘅人更加精明。我又話你哋知，要藉住嗰啲唔道德錢財結交朋友，到咗錢財冇用嘅時候，佢哋可以接你哋去永遠嘅住處。人喺最小嘅事上忠心，喺大事上亦忠心；喺最小嘅事上唔誠實，在大事上亦唔誠實。若果你哋喺唔道德錢財上唔忠心，邊個會將嗰啲真實嘅錢財交託畀你哋呢？如果你哋對屬於人哋嘅嘢唔忠心，邊個會將你哋自己嘅嘢畀你哋呢？一個僕人唔能夠服侍兩個主；佢唔係憎呢個愛嗰個，就係睇重呢個輕視嗰個。你哋唔能夠又服侍上帝，又服侍瑪門。
」

解釋
耶穌喺呢個比喻裏面，設有三種人，財主代表上帝，管家代表主嘅僕人，兩個欠債人代表犯罪欠債嘅人，由於呢個唔道德嘅管家，佢對主人唔忠心，嘥咗主人嘅財物，唔能夠向主人交代清楚，主人就將佢辭退，佢為咗打算自己將來嘅去路，於是佢將欠佢主人債嘅人叫來，擅自將債額減低，將一個欠一百簍油嘅人，減少五十簍（每簍大概五十斤），又將一個欠一百石麥子嘅，減少二十石（每石大概九十加侖）。佢噉做嘅意思係而家主人將佢放棄，將來會有其他人能夠接待佢，可以有其他地方去。主人就讚呢個唔道德嘅管家咁聰明，主人並唔係讚賞呢個人古惑嘅行為，不過係覺得佢夠精明，早有預備，趁住而家嘅時機，造成將來嘅幸福。今世嘅人乃係指唔信上帝嘅世人，光明嘅人乃係指已經信上帝嘅人。耶穌喺教訓門徒點樣藉住用世人嘅錢財，結交朋友，賙濟貧窮，行出善事，經營將來永遠嘅好處，所以耶穌唔係叫門徒用呢個唔道德管家所做嘅行為，而係要好似佢咁聰明，並且教訓人，無論喺最小嘅事上，或喺最大事上都要忠心，意思乃係人嘅忠心唔在乎佢所受嘅交託有幾多，乃係在乎佢要盡責任嘅觀念，要盡力做好自己嘅本分。
唧筒座

唧筒座（Antlia）係家下八十八西洋星座之一。佢響天球南部，佔天球面積239平方度。地球北半球來講，唧筒座係春天嘅星座，即係春夜會見到。肉眼可以睇到嘅星，約莫20粒到。有一到四等星1粒，即係有4等星1粒。
唔饒恕人嘅惡僕嘅比喻

唔饒恕人嘅惡僕嘅比喻係耶穌講嘅一個比喻，記載喺《新約聖經》《馬太福音》第18章第21至35節。呢個比喻通過惡僕嘅反面事例，話畀人知我哋需要好似上帝寬恕罪人一樣噉樣寬恕周圍嘅人。

聖經譯文
「
嗰時，彼得來問耶穌：「主呀，我嘅弟兄得罪我，我應該饒恕佢幾次呢？七次夠未？」耶穌話：「唔係七次，係七十個七次。因為天國好比以下嘅故事：有一個王要同佢嘅臣僕結帳。佢開始算帳時，有人將一個欠佢一千萬嘅臣僕帶到佢面前。因為呢個人冇錢還債，王就下令將佢賣做奴隸，連同佢嘅老婆仔女，同一切所有嘅都要賣嚟還債。個僕人喺王面前跪低，衰求話：『請寬容我啦！我一定會將一切債務都還清。』王可憐佢，免佢嘅債，而且將佢釋放。「嗰個僕人出去之後，遇見一個同伴，呢個同伴欠佢十兩銀子，佢就捉住佢，揸住佢嘅喉嚨，話：『將欠我嘅錢還畀我！』佢嘅同伴跪低，哀求佢話：『請寬容我，我一定會還清嘅。』佢唔肯，反而押佢落監，等佢還清欠款。其他同伴見呢件事嘅經過都好唔開心；佢哋去見王，將成件事向佢報告。於是王叫嗰個僕人來，對佢話：『你呢個惡奴，你向我要求，我就免你所有嘅債．你唔應該寬容你嘅同伴，好似我寬容你一樣咩？』王就好嬲，將佢關入監獄受刑，等佢還清全部嘅債。」耶穌話：「若果你哋唔肯真心饒恕你嘅弟兄，我天父亦都要噉樣對待你哋。」
」

解釋
「一個王」：喺猶太拉比講述比喻嘅時候，「王」經常用嚟作為比喻中嘅主角，經常係上帝象徵性嘅代表。「一千萬銀子」，原文係一萬個他連得（talents），係相當大嘅數目。呢個誇張用語乃係引伸世人喺上帝面前欠下一筆還唔清嘅債，更顯出上帝對人嘅寬恕係永無止境嘅。
喺耶穌所講嘅呢個比喻裏面，王係代表上帝，僕人係代表我哋。上帝按照自己嘅形像創造咗人，而人卻因為犯罪墮落「虧缺咗神嘅榮耀」（羅馬書3章23節）。我哋都好似比喻裏面嗰個僕人一樣，欠咗上帝嘅債，並且靠住我哋自己永遠都冇辦法還清，按照上帝公義嘅法則我哋每個人都係只有死路一條。但係，上帝憐憫我哋，藉住佢嘅仔耶穌基督嘅寶血洗淨咗我哋嘅罪，饒恕咗我哋一切嘅過犯。
上帝已經饒恕咗我哋嘅過犯，上帝都盼望我哋能夠饒恕嗰啲傷害我哋嘅人，並且噉樣嘅饒恕唔單止係口頭上或者行為上嘅，而應該係發自內心嘅。從心裏饒恕傷害我哋嘅人，就係唔再記住對方嘅仇恨，唔再諗起對方嘅過錯。
僕人得到主人白白嘅恩典，免除咗佢嘅一筆巨債，不過佢就唔識得以恩典對待同伴，唔識得寬容同伴欠佢嘅錢。耶穌借住呢個比喻，教導我哋：要樂於饒恕人，好似我哋白白得到上帝嘅饒恕一樣；上帝以寬容、仁慈對待我哋，我哋都應該要噉樣做。
唭哩岸站

唭哩岸站係臺北捷運淡水信義線嘅一個車站。
南非擬鮟鱇

南非擬鮟鱇（學名：Lophiodes insidiator）係鮟鱇科擬鮟鱇屬嘅其中一個種。
南非山兔

南非山兔（學名Bunolagus monticularis），又叫河兔，灌叢穴兔，係最瀕危嘅哺乳動物，數量大概只得200隻。佢哋只分佈喺南非開普省高原中部同南部。

特徵
南非山兔由嘴角橫跨兩頰有一條黑色斑紋。肚同埋喉嚨呈奶白色，後腳好闊。條尾褐色，末端黑色。

棲息同分佈
南非山兔只分佈喺南非高原一啲地區，但呢啲地區都唔屬於保護區。喺弗雷澤堡（Fraserburg）、薩瑟蘭（Sutherland）同埋維多利亞西面（Victoria West）亦有細小嘅群落。住喺乾旱嘅台地上。

行為
南非山兔係夜間出沒嘅，日間捐地窿休息。佢哋嘅屎喺夜晚好硬，但日間就好柔軟。可見佢哋會從消化道內嘅細菌吸收維他命B，而鈣同磷等礦物質就會重用。

保育狀況
目前科學家對佢哋嘅認識唔多，只知農耕活動同家養狗隻捕殺，令南非山兔同佢哋嘅分布地越來越少。
南非種族隔離

南非種族隔離（粵拼：naam4 fei1 zung2 zuk6 gaak3 lei4，南非文：Apartheid）係南非共和國嘅執政黨南非國民黨喺1948年到1994年行嘅種族隔離政策，將白人同其他人（主要係黑人）分開，後者受盡歧視，人權受盡剝削。
大體上講，種族隔離分為「細種族隔離」同「大種族隔離」。「細種族隔離」係指公共設施同社交活動嘅隔離，而「大種族隔離」就係嚴格按種族分隔住屋同就業機會。 第一條種族隔離法律係1949年嘅《禁止異族通婚法》，之後好快就有1950年嘅《不道德行為修訂法》，禁止大多數南非公民同唔同種族嘅人結婚或者拍拖。 1950年嘅《人口登記法》將所有南非人分成四個種族組別：「黑人」、「白人」、「有色人種」同「印度人」，後兩個仲有幾個細分類。呢個分類係根據外表、已知嘅血統、社會經濟地位同文化生活方式嚟劃分。 住邊度都係睇你係咩種族嚟決定。 由1960年到1983年，有350萬黑人非洲人比人趕走，被迫遷到分隔開嘅社區，呢個係現代史上最大規模嘅強制遷徙之一。 呢啲強制遷徙主要係想將黑人人口限制喺十個指定嘅「部落家園」入面，又叫做「黑人家園」，當中有四個變成咗名義上獨立嘅國家。 政府宣布話被遷嘅人會失去南非公民身份，因為佢哋會被黑人家園吸收。
種族隔離引發咗好大嘅國際同國內反對，成為咗20世紀最有影響力嘅全球社會運動之一。 聯合國經常譴責佢，仲對南非實施咗好多國際制裁，包括武器禁運同經濟制裁。 喺70年代同80年代，反對種族隔離嘅內部抵抗運動變得越嚟越激進，引發咗執政嘅國民黨政府嘅殘暴鎮壓同持續嘅宗派暴力，導致成千上萬人死亡或者被拘留。 真相與和解委員會發現，政治暴力導致咗21,000人死亡，其中7,000人喺1948年到1989年之間死亡，而喺1990年到1994年嘅過渡期間，有14,000人死亡，22,000人受傷。 政府嘗試過搞一啲改革，包括容許印度人同有色人種喺議會入面有政治代表，但呢啲措施都冇能夠平息大部分激進分子嘅不滿。
由1987年到1993年，國民黨同非洲國民大會（ANC）進行咗雙邊談判，目的係要結束種族隔離同引入多數人統治。ANC係當時最主要嘅反種族隔離政治運動。 1990年，包括曼德拉喺內嘅重要ANC人物獲釋出獄。 1991年6月17號，種族隔離法例正式廢除，之後喺1994年4月舉行咗多種族選舉。

前身
内文：南非歷史 (1815–1910)同南非歷史 (1910–1948)
Apartheid（種族隔離）係個南非話發明嘅字，意思係「分開」，或者「分離嘅狀態」，字面上就係「分開-狀態」（源自南非語嘅後綴 -heid）。 呢個詞第一次畀人用係喺1929年。
南非對黑人嘅種族歧視同埋唔平等，可以追溯到歐洲人大規模殖民南非嘅時候，即係荷蘭東印度公司喺1652年喺好望角建立貿易站嘅時候，之後慢慢發展成為荷蘭開普殖民地。呢間公司開始咗科伊科伊-荷蘭戰爭，喺呢場戰爭入面佢哋趕走咗當地嘅科伊科伊人，用白人墾民嘅農場取代佢哋，仲從荷蘭帝國各地入口黑奴。 喺奴隸制嘅年代，奴隸要攞通行證先可以離開主人。
1797年，斯韋倫丹同格拉夫-雷內特嘅Landdrost同Heemraden（即係當地官員）將通行證法例擴大到奴隸以外嘅人，規定所有喺國內行走嘅科伊科伊人（當時叫做「霍屯督人」）都要攞通行證。 1809年，英屬開普殖民地政府通過咗霍屯督宣言，確認咗呢個做法，規定如果科伊科伊人要搬嘅話，就要攞到佢哋主人或者當地官員嘅通行證。 1828年嘅第49號條例規定，準備入境嘅黑人要攞通行證，而且只係為咗搵工。 呢啲通行證發畀有色人種同科伊科伊人，但係唔發畀其他非洲人，佢哋仲係要攞通行證。
喺法國大革命同拿破崙戰爭期間，大英帝國攻陷並吞併咗荷蘭開普殖民地。 根據1806年開普投降條款，新嘅英國殖民統治者要尊重之前根據羅馬-荷蘭法制定嘅法例， 呢樣嘢令到南非嘅法律同英國普通法分開咗，仲令到南非有好高嘅立法自主權。管理南非唔同殖民地嘅立法過程嘅總督同議會，佢哋嘅立法路線同大英帝國其他地方唔同，係獨立嘅。
英國喺1833年通過嘅廢除奴隸制法案廢除咗整個大英帝國嘅奴隸制，仲凌駕於開普投降條款。為咗遵守呢條法例，南非嘅法例擴大到包括1835年嘅第1號條例，實際上將奴隸嘅身份改為契約勞工。之後喺1848年通過咗第3號條例，引入咗一個對科薩人嘅契約制度，同奴隸制冇乜分別。
喺19世紀餘下嘅時間，南非唔同嘅殖民地通過咗好多法例，限制冇技術工人嘅自由，加強對契約工人嘅限制，仲規管埋唔同種族之間嘅關係。南非發現鑽石同金礦，都令到白人同黑人之間嘅種族不平等更加嚴重。
喺開普殖民地，之前有個自由同多種族嘅憲法，仲有個對所有種族男性開放嘅開普合格選舉權制度。1892年嘅選舉權同選票法案提高咗財產選舉權資格，仲加咗教育要求，令到開普殖民地非白人選民中好大比例嘅人冇咗投票權， 1894年由總理塞西爾·羅茲政府提出嘅格倫·格雷法案限制咗非洲人可以擁有嘅土地。同樣，喺納塔爾殖民地，1894年嘅納塔爾立法議會法案剝奪咗印度人嘅投票權。 1896年，南非共和國引入咗兩條通行證法律，要求非洲人要帶住徽章。只有受僱於主人嘅人先可以留喺蘭德，而進入「勞工區」嘅人就要攞特別通行證。 喺第二次布爾戰爭期間，大英帝國將對黑人嘅種族剝削列為同布爾共和國打仗嘅原因之一。不過，維里尼欣條約嘅和平談判要求「白人種族嘅合理優勢」作為布爾共和國同大英帝國統一嘅先決條件。
1905年嘅一般通行證規例法案剝奪咗黑人嘅投票權，仲將佢哋限制喺固定嘅地區， 1906年德蘭士瓦殖民地嘅亞洲人登記法案要求所有印度人要登記同攞通行證。 由1906年開始，戈弗雷·拉格登領導嘅南非土著事務委員會開始實施一個更加公開嘅種族隔離政策。 後者畀英國政府廢除咗，但係喺1908年再次生效。1910年，南非聯邦成為一個自治領，繼續之前嘅立法計劃：1910年嘅南非法案賦予白人投票權，畀佢哋完全控制所有其他種族群體嘅政治權力，同時剝奪咗黑人坐喺議會嘅權利； 1913年嘅原住民土地法案阻止黑人（開普除外）喺「保留地」以外買地； 1918年嘅《城市地區原住民法案》係為咗迫使黑人入「定居點」； 1923年嘅《城市地區法案》引入咗居住隔離，仲為以白人為主導嘅工業提供廉價勞動力；1926年嘅《種族限制法案》阻止黑人礦工從事技術工種；1927年嘅原住民管理法案令到英國王室而唔係酋長成為所有非洲事務嘅最高領導；Template:Better source needed 1936年嘅《原住民土地同信託法案》補充咗1913年嘅《原住民土地法案》，同年嘅原住民代表法案將之前開普選民名冊上面嘅黑人選民除名，畀佢哋選三個白人入議會。Template:Better source needed
喺第二次世界大戰期間，揚·斯穆次領導嘅南非聯合黨政府開始減少嚴格執行種族隔離法律，但係面對住南非白人民族主義者越嚟越大嘅反對，佢哋想要更加嚴格嘅種族隔離。 戰後，斯穆次政府通過嘅第一批種族隔離法例之一就係1946年嘅亞洲人土地保有同印度人代表法案，禁止將土地賣畀印度人同印度後裔嘅南非人。同年，政府成立咗法根委員會。喺擔心種族融合最終會導致種族同化嘅情況下，反對黨重建國民黨（HNP）成立咗紹爾委員會去調查聯合黨政策嘅影響。委員會得出結論話融合會令所有種族群體「失去個性」。HNP將委員會嘅調查結果納入佢哋1948年南非大選嘅競選綱領，最後贏咗呢場選舉。
南非文維基百科

南非文維基百科係維基百科協作計劃嘅南非文版，由非牟利組織──維基媒體基金會維持負責。家下係各語言嘅維基百科計劃中，規模排名響80名以內（跟文章數量計），有超過3萬篇文。
南非灰蕉鵑

南非灰蕉鵑（Corythaixoides concolor）係一種灰色嘅南非雀鳥，主要食果實。英文名「Go-away」係指佢嘅噪吵叫聲。
南非單棘躄魚

南非單棘躄魚（學名：Chaunax heemstraorum）係單棘躄魚科單棘躄魚屬嘅其中一個種。
南非海狗

南非海狗（Arctocephalus pusillus），又叫非洲海狗、南非毛皮海獅、澳洲海狗，係海狗嘅一種。雖然學名中嘅pusillus解作「細小」，但佢其實係9種海狗品種之中最大隻嘅。主要分布喺非洲納米比亞到南非，以及澳洲巴斯海峽。

描述
南非海狗個頭好大，鼻又突出，海狗公多數褐色至暗灰色不等，而且有深色嘅鬃毛同較淺色嘅肚腩。可生長到至2.2米，重量達200-360公斤。海狗乸顏色為灰色至淺褐色。

天敵
南非海狗嘅主要天敵係大白鯊。
南非穿山甲

南非穿山甲（Manis temminckii），係四種穿山甲分布最闊嘅一種。佢嘅學名 Temminck 係以荷蘭嘅動物學家 Coenraad Jacob Temminck 命名嘅。佢哋分佈喺東非到南非嘅熱帶草原上。身長（連尾巴）由 90-110 厘米不等（尾長 40-50 厘米），體重 15-18 公斤。有啲地區嘅非洲人迷信佢哋嘅鱗片可以醫性病，肉可以食，所以遭人濫捕，加上當地居民成日放火開闢土地，令數目不斷減少。

特徵
南非穿山甲個身主要係黃啡色。個身俾好似屋瓦咁重疊嘅鱗片包住，連尾部都係。眼瞼好厚，鼻窿亦有特殊嘅肌肉控制開關，雖然成日俾螞蟻襲擊，都可以冇事。外耳退化，幾乎睇唔到。腳強壯有力，腳爪又大，佢哋就係用呢種爪整爛蟻竇，樹窿。

習性
一般喺地面生活，公嘅活動範圍係 15 到 25 公頃，乸嘅活動範圍係 3 到 4 公頃。佢哋仲識得爬樹，又可以用條尾支撐住企喺度，兼且可以每小時3公里嘅速度移動。如果受到襲擊，會將身體捲成一個波咁，收埋自己個頭喺個肚度。如果亞媽要救新出世嘅 BB 時，亦都會用呢種方法包住個仔。據講咁樣就算喺 100 公尺以外開槍射佢哋都唔會受傷，但係佢哋成日都會俾獅子同鬣狗咬死。
淨係食白蟻同螞蟻。

繁殖
妊娠期大約4個月，穿山甲仔一出世時就有鱗片，鱗片起初好軟，第二日就變硬。BB 出世時全長 20-30 厘米，得 100-500 克重。之後嘅一個月左右，BB 可以用前腳嘅大力搲實亞媽條尾，離巢外出。穿山甲亞媽搲爛蟻竇搵食嗰時，BB 亦會喺亞媽背後食埋一份。BB 出世後大約三個月就會戒奶，兩年左右可以繁殖。
嚴昕童

嚴昕童（英文：Kylie Yim，1997年11月8號—），係香港女模特兒同電影演員，2018年參選「環亞美神大賽（香港）」攞季軍，2020年開始亦參與電影演出。佢亦係一位瑜伽導師。
嚴正化

嚴正化，係大韓民國嘅一個女藝人同埋歌手。
嚴彬

嚴彬，香港親中派政治人物。山東人，泰國華人企業家，華彬集團董事長第十三屆全國政協人口資源環境委員會委員、第十三屆全國政協委員嚴同時擔任中國僑商投資企業協會常務副會長，一帶一路總商會（香港）聯合創辦人、監事長

選舉經歷
喺2021年9月，佢成為香港特别行政區選舉委員會委員(港區全國政協委員)。
嚴志明

嚴志明係香港親中派政治人物。

選舉經歷
喺2016年，佢成為香港特别行政區選舉委員會工業界（第一）委員。之後，佢有份提名林鄭月娥參與2017年香港行政長官選舉。
嚴昌明

嚴昌明，新加坡退休高級公務員，2016年8月退休之前係國家人口及人才署兼國家氣候變化常任秘書。
2018年4月，佢接替黃源榮擔任新傳媒私人有限公司嘅主席。
嚴格決定性博弈

喺博弈論上，嚴格決定性博弈（strictly determined game）係一場由兩位博弈者進行嘅零和博弈，兩位博弈者都用純粹策略，而且場博弈有最少一個拿殊均衡點，所以成場博弈嘅結果會好容易預測。
嚴格非迴文數

嚴格非迴文數（strictly non-palindromic number）係一種整數；任何一個整數 n，如果喺 2 ≤ b ≤ n − 2（當中 b 係整數）範圍內嘅 b進制記數系統入面都唔係迴文數，n 就係嚴格非迴文數。大過 6 嘅嚴格非迴文數都係質數。
以6為例，喺2進制係110、3進制係20、4進制係12，都唔係迴文數，因此6係嚴格非迴文數。
頭幾個嚴格非迴文數係（OEIS數列A016038）：
1, 2, 3, 4, 6, 11, 19, 47, 53, 79, 103, 137, 139, 149, 163, 167, 179, 223, 263, 269, 283, 293, …
參議院

參議院，有時叫做「上議院」，係兩院制國家或者地區嘅兩個議會嘅其中一個（另一個係「眾議院」或者「下議院」）。
同眾議院唔同嘅係，參議院嘅席位通常唔係按照人口分配，而係按照地區分配或者由政府首腦委任嘅。